OzLabs/hebrew-wiki-articles huggingface dataset:
קרב אממי אושימה

קרב אממי אושימה, הידוע גם בשם תקרית ספינת הריגול בים הדרום-מערבי של קיושו (ביפנית: 九州南西海域工作船事件) התרחש ב-22 בדצמבר 2001, ליד האי היפני אממי אושימה, מול חופי ים סין המזרחי. ההיתקלות הסתיימה בטביעת כלי השיט הצפון קוריאני, ולאחר מכן הודיעו השלטונות היפניים כי כלי השיט היה ספינת ריגול. ההיתקלות התרחשב מחוץ למים הטריטוריאליים של יפן, אך בתוך האזור הכלכלי הבלעדי שלה, אזור המשתרע על פני 200 מיילים ימיים (370 ק"מ; 230 מייל) מאדמת יפן, שבתוכו יכולה יפן לתבוע זכויות בלעדיות על דיג ומשאבים מינרלים.

==רקע==
ספינה לא מזוהה אותרה במימי יפן ב-21 בדצמבר 2001, יממה לפני הקרב. המכמורת החמושה זוהתה על ידי תחנת תקשורת באי קיקיג'ימה, שהייתה בשליטת מטה המודיעין של ההגנה היפנית<ref></ref>. בשנת 1999, יפן טענה כי כלי שיט צפון קוריאני אחר שנתקל במשמר החופים היפני הוא כלי ריגול, אם כי צפון קוריאה הכחישה זאת<ref></ref>.

==מהלך הקרב==
מוקדם בבוקר שלמחרת, הספינה רדפה על ידי ארבע כלי שיט של משמר החופים של יפן, שהורו לה לעצור, וירו 25 יריות אזהרה על הספינה כאשר התעלמה מפקודות אלו. התפתח קרב אש בן שש שעות, שבו נורו למעלה מ-1,000 כדורי מקלע על ידי שני הצדדים. נאמר כי הצוות הצפון קוריאני החזיק משגרי רקטות כתפיים. המכמורת הצפון קוריאנית נפגעה בשלב זה ממספר כדורים. מספר פיצוצים שלא קשורים ישירות להתקפות יפניות טלטלו את הספינה לפני שטבעה. לפי העיתון הבריטי "הגרדיאן", נראו חמישה עשר צפון-קוריאנים נצמדים למצוף המכמורת, אך הספינות היפניות התעלמו מהם בגלל החשש שישתמשו בכוח כדי להתנגד ללכידה והמשיכו לתקוף את המכמורת. שתי גופות נמצאו, 13 אנשים נוספים הוכרזו כנעדרים והוכרזו כמתים מספר ימים לאחר מכן. סך הכל 15 צפון-קוריאנים נהרגו בקרב.

יחידת העלייה המיוחדת התגייסה לעלות על הספינה, אך לא עשתה זאת מכיוון שנאלצו להמתין לפקודות רשמיות מפיקוד ההגנה היפנית. הספינה טבעה לפני שהגיעו פקודות כאלה.

==לאחר הקרב==
ספינת הריגול הצפון-קוריאנית הוצגה במוזיאון משמר החופים של יפן יוקוהמה
בשנת 2003 נבדקה המכמורת על ידי היפנים כדי לאשר מהיכן נשלחה. בדיקה של גוף הספינה קבעה שהוא שייך לצפון קוריאה וככל הנראה היה כלי הסתננות וריגול. התברר כי כלי השיט הוסווה כסירת דיג סינית או יפנית וכי הוא יכול לנסוע 61 קמ"ש לשעה, הרבה יותר מהר מכל ספינת מכמורת מסחרית. הספינה הכילה גם פתח כפול נסתר הממוקם בקצהו כדי לשמש כדלת יציאה לסירות מהירות. לאחר השלמת הבדיקות, גוף הספינה הוצג במוזיאון משמר החופים של יפן יוקוהמה ביוקוהמה, שם הפכה המכמורת לאטרקציה תיירותית פופולרית.

==הערות שוליים==

אממי אושימה
קטגוריה:2001
קטגוריה:יפן: היסטוריה צבאית
קטגוריה:קוריאה הצפונית: צבא וביטחון
פטריק סנדרס

סר פטריק ניקולס יארדלי מונרד סנדרס (באנגלית: Patrick Nicholas Yardley Monrad Sanders; נולד ב-6 באפריל 1966) הוא גנרל ב המשמש כראש המטה הכללי החל מיוני 2022.

==ביוגרפיה==
פטריק סנדרס נולד ב-6 באפריל 1966 בטידוורת', וילטשייר, בן לאב ששירת בצבא הבריטי ובילדותו עברה המשפחה בין מספר מדינות בהן נורווגיה, גיברלטר ועיראק. אחרי התיכון למד סנדרס באוניברסיטת אקסטר ואוניברסיטת קרנפילד, בספטמבר 1984 הצטרף סנדרס כקצין לרגימנט המעילים הירוקים המלכותי (כיום רגימנט הרובאים).

בשנים הראשונות שירת סנדרס כקצין צעיר במהלך הסכסוך בצפון אירלנד, ב-1999 נשלח עם גדודו לקוסובו וב-2001 לבוסניה והרצגובינה. בשנת 2002 קודם לתפקיד ראש מטה החטיבה הממוכנת הראשונה וב-2005 מונה למפקד הגדוד השני של רגימנט המעילים הירוקים, שנתיים לאחר מכן הוא לקח חלק במעבר הגדוד שלו לרגימנט הרובאים (בתור הגדוד הרביעי) כחלק מאיחוד מספר רגימנטים וסגירת רגימנט המעילים הירוקים ההיסטורי. יחד עם הגדוד הרביעי תחת פיקודו, לקח חלק בלחימה סביב בצרה ב-2007 כחלק ממלחמת עיראק, עבור פיקודו בעיראק עוטר סנדרס באות השירות המצוין ביולי 2008.

באוגוסט 2009 מונה סדרס למפקד חטיבת השריון ה-20, בתפקיד זה גם מונה למפקד צוות המשימה הרב-לאומי הלמנד באפגניסטן באוקטובר 2011. ב-28 בספטמבר עוטר סנרדס בדרגת "מפקד" של מסדר האימפריה הבריטית עבור פיקודו באפגניסטן בין אוקטובר 2011 למרץ 2012, לאחר מכן שימש כקצין קישור לארצות הברית מטעם המטה הכללי הבריטי ובמרץ 2013 מונה לעוזר ראש מטה ההגנה.

באפריל 2015 מונה סנדרס למפקד הדיוויזיה השלישית ובדצמבר 2016 קודם לדרגת לוטננט קולונל ומונה למפקד צבא היבשה. במאי 2019 קודם לדרגת גנרל ומונה למפקד פיקוד הכוחות המשולב (כיום הפיקוד האסטרטגי), בינואר 2020 קיבל סנדרס תואר אבירות כאביר מפקד במסדר האמבט (KCB). הוא נחשב למועמד מועדף למינוי כראש מטה ההגנה בנובמבר 2021, אך ראש הממשלה בוריס ג'ונסון בחר בסר טוני רדקין לתפקיד. בפברואר 2022 יצאה ההודעה על מינויו כראש מטה הכללי וב-13 ביוני נכנס רשמית לתפקידו החדש.

סנדרס הודיע ביוני 2023 כי הוא מתכוון לפרוש מתפקידו מוקדם יותר, בדצמבר פורסם שמחליפו יהיה סר רולנד ווקר שיכנס לתפקיד ביוני 2024.

==קישורים חיצוניים==

* [https://www.army.mod.uk/who-we-are/our-people/senior-leaders/chief-of-the-general-staff/ אודות פטריק סנדרס] באתר הצבא הבריטי.
* [https://www.gov.uk/government/people/patrick-sanders פטריק סטנדרס] באתר ממשלת בריטניה.
* [https://www.defenceiq.com/events-internationalarmouredvehicles/speakers/lieutenant-general-patrick-sanders פטריק סנדרס] באתר Defence IQ.
* 

קטגוריה:גנרלים בריטים
קטגוריה:קצינים במסדר האימפריה הבריטית
קטגוריה:מסדר האמבט: אבירים וגבירות מפקדים
קטגוריה:מפקדי הכוחות הבריטים וראשי המטה הכללי הבריטי
קטגוריה:אנשי הכוחות המזוינים של בריטניה במלחמת אפגניסטן
קטגוריה:מעוטרי אות השירות המצוין
קטגוריה:בוגרי אוניברסיטת אקסטר
קטגוריה:בריטים שנולדו ב-1966
באסקט ז'ירונה

מועדון כדורסל ז'ירונה 2014 (בספרדית: Club Bàsquet Girona 2014) הוא מועדון כדורסל ספרדי מז'ירונה, קטלוניה, המשחקת בליגת העל הספרדית. המועדון הוקם ב-2014 על ידי שחקן ה-NBA מארק גאסול ועלה לליגה הבכירה לראשונה ב-2022.

== היסטוריה ==
המועדון נוסד בשנת 2014 על ידי שחקן ה-NBA מארק גאסול, ששיחק בעבר בסנט ז'וזפ ז'ירונה בין 2006 ל-2008, בשם בית הספר לכדורסל מארק גאסול (Club Escola Bàsquet Marc Gasol). <ref></ref> בשנותיו הראשונות המועדון התחרה רק בתחרויות נוער.

בשנת 2016, הוסיפה הקבוצה את שם העיר ז'ירונה לשם המועדון ובכך הפכה ל-CEB ז'ירונה מארק גאסול (CEB Girona Marc Gasol) ושנה לאחר מכן, היא שינתה שוב את שמה לשמה הנוכחי, באסקט ז'ירונה (Bàsquet Girona).

ב-2017, במטרה להפוך למועדון הכדורסל הראשי בעיר, המועדון יצר את הקבוצה הבוגרת שהתחילה להתחרות בליגה הרביעית, ליגת ה-EBA, לאחר שהשיגה מקום פנוי בליגה. <ref></ref>

בנובמבר 2021, גאסול הודיע כי ישחק במועדון, ששיחק אז בליגה השנייה, ה-LEB Oro, עד סוף עונת 2021/22 לפני שיחליט אם לפרוש ממשחק. <ref></ref>

ב-19 ביוני 2022 המועדון עלה לליגת ה-ACB לראשונה בתולדותיו, לאחר שניצח את אסטודיאנטס מדריד בגמר הפלייאוף של ה-LEB Oro, בתוצאה 60–66. <ref></ref> באותו יום עלתה גם קבוצת הכדורגל של העיר, ז'ירונה פוטבול קלאב, בחזרה לליגה הראשונה, הלה ליגה.

== עונה אחרי עונה ==
{| class="wikitable" style="font-size:85%; text-align:center"
!עונה
!רמה
!ליגה
!מקום
!נ'-ה'
! colspan="2" |גביע
|-
| bgcolor="#efefef" | 2017–18
| 4
| align="left" |Liga EBA
|3
| 17–9
| colspan="2" |
|-
| bgcolor="#efefef" | 2018–19
| 3
| align="left" |LEB Plata
|9
| 18–16
| colspan="2" |
|-
| bgcolor="#efefef" | 2019–20
| 3
| align="left" | LEB Plata
| bgcolor="BBF3BB" |2
| 19–6
| align="left" |גביע ה-LEB Plata
| bgcolor="silver" |סגנית
|-
| bgcolor="#efefef" | 2020–21
| 2
| align="left" | LEB Oro
|14
| 12–14
| colspan="2" |
|-
|2021–22
|2
|LEB Oro
|bgcolor="BBF3BB" |4
|21–13
| colspan="2" |
|-
|}

== שחקנים ==
* מארק גאסול
* ז'ורדי טריאס

== קישורים חיצוניים ==

* 
* [http://competiciones.feb.es/estadisticas/Equipo.aspx?i=764734&med=0 פרופיל באתר] התאחדות הכדורסל הספרדית

== הערות שוליים ==

קטגוריה:ז'ירונה: ספורט
קטגוריה:קבוצות כדורסל ספרדיות
קטגוריה:קטלוניה: ספורט
הסופר קאפ האירופי 2017

הסופר קאפ האירופי 2017 היה המהדורה ה-42 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הספרדי ריאל מדריד, הזוכה בליגת האלופות 2016/17, ומנצ'סטר יונייטד, אלופת הליגה האירופית 2016/17. <ref></ref> המשחק התקיים באצטדיון פיליפ השני בסקופיה, מקדוניה הצפונית, ב-8 באוגוסט 2017. זהו היה הגמר הראשון של אופ"א שהתקיים במדינה.<ref name="host"></ref>

ריאל מדריד ניצחה במשחק 2–1 וזכתה בתואר השני ברציפות והרביעי בסך הכל שלה בסופר קאפ האירופי. <ref></ref>

== קבוצות ==
{| class="wikitable"
!קבוצה
!העפלה
!השתתפויות קודמות (מודגש מציין זכייה)
|-
| ריאל מדריד
|הזוכה בליגת האלופות 2016/17
|5 (1998, 2000, 2002, 2014, 2016)
|-
| מנצ'סטר יונייטד
|הזוכה בליגה האירופית 2016/17
|3 (1991, 1999, 2008)
|}
בעוד ששתי הקבוצות מעולם לא נפגשו בסופר קאפ האירופי, הן נפגשו 10 פעמים בגביע אירופה לאלופות/ליגת האלופות. ריאל מדריד ניצחה בארבעה מתוך עשרת המפגשים, מנצ'סטר יונייטד בשניים וארבעה נוספים הסתיימו בתיקו. <ref></ref> <ref></ref>

== מיקום ==
אצטדיון פיליפ השני בסקופיה, שאירח את המשחק.]]
אצטדיון פיליפ השני בסקופיה, בירת מקדוניה הצפונית, הוכרז כמקום הסופי של המשחק ב-30 ביוני 2015, בעקבות החלטת ישיבת הוועד הפועל של אופ"א בפראג, צ'כיה.

== לפני המשחק ==
=== רכישת כרטיסים ===
מתוך 30,500 המקומות שמכיל האצטדיון, 23,000 כרטיסים היו זמינים לאוהדים ולציבור הרחב, מ-13 ביוני עד 4 ביולי 2017 בשלוש קטגוריות מחיר: 50 אירו, 30 אירו ו-15 אירו. שאר הכרטיסים הוקצו לוועדה המארגנת המקומית, אופ"א והתאחדויות הלאומיות, שותפים מסחריים וגופי שידור. <ref></ref>

== משחק ==
=== שופטים ===
השופט האיטלקי ג'אנלוקה רוצ'י הוכרז על ידי אופ"א כשופט שינהל את המשחק ב-20 ביולי 2017.

=== סיכום ===
בדקה ה-16', קאסמירו נגח למשקוף אחרי קרן מצד שמאל של טוני קרוס, 8 דקות בלבד לפני שהבקיע את השער הראשון במשחק, עם בעיטה ברגל שמאל לאחר מסירה לרחבה של דני קרבחאל. <ref></ref> איסקו קבע 2–0 בדקה ה-52' כאשר דחק את הכדור לפינה התחתונה של הרשת משישה מטרים לאחר מסירה של גארת' בייל. בדקה ה-61 בייל נגח למשקוף, אך החמיץ. רומלו לוקאקו צימק לזכות מנצ'סטר יונייטד כעבור דקה, כשכבש מהריבאונד אחרי נגיחה של נמניה מאטיץ', שנהדפה לכיוונו על ידי קיילור נבאס. <ref></ref>

=== פרטים ===
הזוכה בליגת האלופות הייתה הקבוצה "הביתית" למטרות אדמיניסטרטיביות.
{| class="wikitable"
|חוקי המשחק:
* זמן רגיל - 90 דקות
* 30 דקות הארכה במידת הצורך
* דו-קרב פנדלים אם התוצאה עדיין שוויון
* שנים עשר מחליפים רשומים
* מקסימום שלושה חילופים, ועוד אחד נוסף בתוספת הזמן
|}

== ראו גם ==
* גמר ליגת האלופות 2017
* גמר הליגה האירופית 2017

== קישורים חיצוניים ==

== הערות שוליים ==

קטגוריה:משחקי הסופר קאפ האירופי
קטגוריה:סקופיה: ספורט
קטגוריה:מנצ'סטר יונייטד
קטגוריה:ריאל מדריד
קטגוריה:2017 בספורט
קטגוריה:מקדוניה הצפונית: ספורט
קטגוריה:תחרויות כדורגל ב-2017
סמביניה

ממאדו סמבה קאנדה (בפורטוגזית: Mamadu Samba Candé; נולד ב-23 בספטמבר 1992 בקשקאיש שבפורטוגל), הידוע בכינוי סמביניה (בפורטוגזית: Sambinha), הוא כדורגלן מגינאה ביסאו המשחק בעמדת הבלם בקבוצת מכבי בני ריינה מליגת העל הישראלית ובנבחרת גינאה ביסאו.

== קריירת מועדונים ==
סמביניה גדל במספר מועדונים בפורטוגל, ביניהם ספורטינג ליסבון ואשטוריל. הוא החל את הקריירה המקצוענית שלו ב-1º דזמברו מהליגה השלישית בפורטוגל, ובהמשך עבר לשחק בספורטינג ליסבון ב', קבוצת המילואים של ספורטינג ליסבון, במסגרת הליגה הפורטוגלית השנייה.

ב-22 בינואר 2016 הושאל סמביניה למשך עונה אחת לניו אינגלנד רבולושן מה-MLS. ב-15 במאי ערך את הופעת הבכורה שלו במועדון, בניצחון 0–2 על שיקגו פייר. בסך הכל ערך שתי הופעות ליגה במשך עונת . ב-25 בינואר 2017 הושאל למשך חצי עונה לספורטינג קוביליה מהליגה הפורטוגלית השנייה. הוא ערך 12 הופעות ליגה במדי המועדון, בהן הבקיע שער אחד.

ב-30 באוגוסט 2017 חתם בנורת'איסט יונייטד מליגת העל ההודית. הוא ערך 14 הופעות ליגה במדי המועדון, בהן הבקיע שער אחד. ב-1 ביולי 2018 חזר ל-1º דזמברו מהליגה הפורטוגלית השלישית, ממנה עבר למסינה מהסרייה ד'.

ב-1 ביולי 2019 חתם באולימפיאקוס ניקוסיה מליגת העל הקפריסאית. ב-1 בספטמבר ערך את הופעת הבכורה שלו במועדון, בתיקו 1-1 נגד דוקסה קאטוקופיה. בסך הכל ערך 65 הופעות ליגה במדי המועדון, בהן הבקיע שער אחד.

ב-20 ביוני 2022 חתם במכבי בני ריינה, העולה החדשה לליגת העל הישראלית.

== קריירה בינלאומית ==
ב-13 ביוני 2015 ערך סמביניה את הופעת הבכורה שלו בנבחרת גינאה ביסאו, בתיקו 0-0 מול נבחרת זמביה במסגרת מוקדמות גביע אפריקה לאומות 2017.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:בלמי כדורגל פורטוגזים
קטגוריה:גינאה ביסאו: בלמי כדורגל
קטגוריה:קשקאיש: כדורגלנים
קטגוריה:כדורגלני ניו אינגלנד רבולושן
קטגוריה:כדורגלני נורת'איסט יונייטד
קטגוריה:כדורגלני מסינה
קטגוריה:כדורגלני אולימפיאקוס ניקוסיה
קטגוריה:כדורגלני מכבי בני ריינה
קטגוריה:כדורגלני נבחרת גינאה ביסאו
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים זרים בהודו
קטגוריה:ספורטאים זרים באיטליה
קטגוריה:ספורטאים זרים בקפריסין
קטגוריה:ספורטאים מגינאה ביסאו בישראל
קטגוריה:ספורטאים פורטוגזים באיטליה
קטגוריה:ספורטאים פורטוגזים בקפריסין
קטגוריה:ספורטאים פורטוגזים בישראל
קטגוריה:אישים מגינאה ביסאו שנולדו ב-1992
קטגוריה:פורטוגזים שנולדו ב-1992
אירוניכודון

אירוניכודון (שם מדעי: Euronychodon; מילולית: "שן טופר אירופאית") הוא סוג של דינוזאור מקבוצת הקלורוזאורים הנחשב לסוג של טרודון שהתקיים באירופה ובאסיה של הקרטיקון העליון שלפני 92 עד 70 מיליון שנה מזמננו.

דינוזאור זה התגלה לראשונה מממצאי מאובנים של שיניים בפורטו שבפורטוגל וממצאי שיניים נוספות התגלו באוזבקיסטן. הסוג נחקר ונקרא ב-1991 בידי החוקרים מיגל טלס אנטונש ודניס סיגוגנאו ראסל . עם זאת כיום מוערך שהסוג מבוטל מספק מחמת היעדר ממצאים מזהים. הסוג מכיל 2 מינים: Euronychodon portucalensis ו-Euronychodon asiaticus.

ככל הנראה היה קרוב לפרוניכודון (Paronychodon), בהתאם למבנה שיניו וציפוי האימייל הדומה, כך שהיה קרוב לטרודוניים או לדרומזאוריים.

דינוזאור זה הגיע לאורך 2 מטרים ובהתאם למבנה שיניו היה אוכל בשר או צייד חרקים.

==קישורים חיצוניים==

==הערות שוליים==

קטגוריה:טרודוניים
קטגוריה:דינוזאורים שחיו בקרטיקון עליון באירופה
קטגוריה:טקסונים שנויים במחלוקת
מלחמת המקלונים (סדרת משחקים)

מלחמת המקלונים (באנגלית: Stick War) היא סדרת משחקי מחשב המכילה שני משחקים והרחבות שלהם (השלישי בשלבי בטא). המשחק הראשון יצא ב-2009, השני ב-2012 והשלישי באמצע 2022. המשחקים פותחו על ידי חברת Max Games Studios למכשירי אנדרואיד, ולמערכת ההפעלה Windows.

== עלילת המשחקים ==
עלילת המשחקים מתחילה בסיפור הראשון. הסיפור עוסק בממלכה אחת בשם Inamorta. הממלכה קרסה והתפצלה למספר שבטים, כאשר כל שבט הוקדש כולו לכלי נשק מסוים, החל מהקשת (שהוא הראשון שמקבלים) ועד הענקים (האחרון שמקבלים). השחקן במשחק מייצג את השבט שמשתמש בכל סוגי כלי הנשק, ורוצה להחזיר את Inamorta למעצמה שהיא הייתה פעם. מטרת השחקן במשחק היא לכבוש שבט אחר שבט בשביל ללמוד את דרכיהם ובסוף לשלוט בכל כלי הנשק. בסוף המשחק כל השבטים מחליטים שהם מתאחדים נגד השחקן, ולאחר תבוסתם כל מנהיגיהם מתאחדים נגדו.<ref></ref>

עלילת המשחק השני היא המשך ישיר לראשון. אחרי שהשחקן איחד את כל השבטים ברחבי המפה של המשחק הראשון, מתברר שיש המשך למפה מהחלק העליון שלה. החלק העליון נמצא בשליטת ממלכת הכאוס (Chaos), כשמלכתם היא מדוזה. מטרת השחקן במשחק השני היא להביס אותם, כאשר ממלכת הכאוס מכילה מפלצות ושאר דברים לא אנושיים, בניגוד למשחק הראשון.

== מהלך המשחק ==
בכל המשחקים השלבים מתחלקים לפי אזורים במפה, כאשר המטרה היא להגיע מחלק אחד לחלק השני, ולעבור בכל השטחים שבדרך על מנת לכבוש את כל האזורים ולהבטיח שליטה מלאה.

המשחק עצמו מתחיל בפסל האומה של השחקן, שמייצג את אומת השחקן, ובצידו השני של המפה ניצב הפסל של האומה שמשחקת נגד השחקן, שמייצג אותם. מטרת המשחק היא להרוס את הפסל של האויבים. אם הפסל של האויבים נהרס - האומה של השחקן ניצחה, והשלב הבא נפתח, אם הם ניצחו, אז השחקן צריך לחזור על השלב פעם נוספת.

בשביל להרוס את הפסל על השחקן לקנות יחידות. את היחידות ניתן לקנות באמצעות זהב (ובמשחקים האחרים גם מנה או קריסטלים). זהב מפוזר במכרות זהב שניתן להשיג מהם זהב על ידי עבד. ברגע שצבא השחקן מספיק גדול - ביכולתו לתקוף את האומה השנייה. אם האומה השנייה הספיקה לארגן צבא - הם ילחמו זה בזה.

במשחק יש שלושה מצבים:
* מצב לוחמה - כל היחידות (מלבד העבדים האחראים על הזהב) הולכים לתקוף.
* מצב הגנה - כל היחידות נשארים ליד הפסל של השחקן.
* מצב נסיגה - כל היחידות כולל העבדים הולכים לצדו האחורי של הפסל.

ברוב המשחקים בסדרה קיימת האפשרות לקחת פיקוד על חייל ספציפי, ובכך לבצע גם פונקציות מיוחדות אותם אין החייל הרגיל שמתפקד על ידי המחשב עושה. החייל נשלט על ידי המקלדת, הג'ויסטק או מסך המגע, בהתאם למכשיר.

== משחקי הווידאו ==
* מלחמת המקלונים - באנגלית: Stick War, המשחק הראשון לסדרה אשר יצא ב-2009 ל-Windows.
* מלחמת המקלונים 2 - באנגלית: Stick War 2, המשחק השני בסדרה וההמשך הישיר לראשון, אשר יצא ב-2012 ל-Windows.
* מלחמת המקלונים: אימפריות - באנגלית: Stick Empires, משחק אונליין שיצא ב-2012 ל-Windows.
* מלחמת המקלונים מורשת - באנגלית: Stick War Legacy, המשחק הראשון עם כמה שדרוגים, יצא ב-2015 לאנדרואיד.
* מלחמת המקלונים 3 - באנגלית: Stick War 3, המשחק השלישי בסדרה וההמשך הישיר לשני, יצא באמצע 2022 ל-אנדרואיד.

== קישורים חיצוניים ==
* 

== הערות שוליים ==

קטגוריה:משחקי אסטרטגיה ממוחשבים (זמן אמת)
קטגוריה:משחקי וידאו משנת 2009
קטגוריה:משחקי וידאו משנת 2012
קטגוריה:משחקי וידאו משנת 2015
קטגוריה:משחקי וידאו משנת 2022
קטגוריה:משחקי אינטרנט
קטגוריה:משחקי מובייל
קטגוריה:סדרות משחקי וידאו
בן בן ברוך

בן בן ברוך (נולד ב-4 בינואר 1982) הוא סטנדאפיסט, ושחקן ישראלי.

==ביוגרפיה==
=== ראשית חייו ===
בן ברוך נולד בקריית מנחם בירושלים וכשהיה בן 7 עבר עם משפחתו לבת ים. הוא למד בבית הספר תחכמוני ובתיכון רמת יוסף. בצבא שירת במרכז אב"ך בבה"ד 16 בצריפין, ובבית דפוס צה"לי. היה כדורגלן במכבי יפו, עד שנפצע בגיל 25. בן ברוך סיים תואר ראשון במנהל עסקים במכללה האקדמית תל אביב-יפו, ולאחר שעבד כסוכן מכירות בחברת ביטוח, הקים חברה בתחום הביטוח בשם "מגדלור" עם שותפו יוסי ארביב. לצד עבודתו, החל להופיע בבמות פתוחות.
לוגו "המוג'ו של בן בן ברוך"

=== קריירה ===
את הקריירה שלו, כסטנדאפיסט החל בשנת 2009. ב-2011 הופיע לראשונה בטלוויזיה בתוכנית "האוניברסיטה" ששודרה בקומדי סנטרל<ref></ref>. קפיצה גדולה בקריירה שלו הייתה ב-2016, אז הופיע לראשונה עם קטעי הסטנדאפ שלו בתוכנית מלחמת המינים בערוץ 2. ב-2019 הוציא ספיישל סטנדאפ באורך של כחצי שעה שזכה למיליוני צפיות ביוטיוב. 

משנת 2021 כתוצאה ממשבר הקורונה, החל לשדר פודקאסט ראיונות בשם "המוג'ו של בן בן ברוך", שבו הוא מראיין, כהגדרתו, "אנשים מעניינים שעשו משהו גדול בחיים ומשתפים בסודות ובתובנות שלהם". ההסכת מאופיין בפרקים ארוכים של בין שעתיים לארבע שעות. 

בשנת 2021 השתתף בן ברוך בסדרת הדוקו־ריאליטי "חיים של אבא", ששודרה ברשת 13, ובה חשף את חייו כאיש משפחה ואב לארבעה.

בשנת 2023 הנחה את תוכנית האירוח "הערב אצל בן בן ברוך" ברשת 13.

בשנת 2024 השתתף בתוכנית המציאות אוטו אוכל: VIP לצד אשתו שירן.

בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

==== הופעות כשחקן ====
*ב-2015 השתתף בתוכנית מלחמת המינים.
*ב-2016 התארח ב"צומת מילר", פעם בתפקיד עצמו ופעם בדמות "און הגאון".
*ב-2017 השתתף בתוכנית אנחנו במפה.
*ב-2018 השתתף בתוכנית חיים שלי.
*ב-2020 השתתף בספיישל ה-VIP של נינג'ה ישראל והגיע למקום החמישי.

== חיים אישיים ==
בן ברוך נשוי ואב לארבעה, ומתגורר עם משפחתו בבת ים. הוא מקיים אורח חיים מסורתי-דתי, הכולל שמירת שבת וכשרות. לעיתים חובש כובע כתחליף לכיפה.<ref></ref>

==קישורים חיצוניים==
* 

* 
* 

==הערות שוליים==

קטגוריה:סטנדאפיסטים ישראלים
קטגוריה:משתתפים בתוכניות מציאות ישראליות
קטגוריה:משתתפי נינג'ה ישראל V.I.P
קטגוריה:משתתפי חיים של אבא
קטגוריה:בוגרי בית הספר תחכמוני (בת ים)
קטגוריה:בוגרי המכללה האקדמית תל אביב-יפו
קטגוריה:ישראלים שנולדו ב-1982
ג'ילבר נקאש

ג'ילבר נקאש (או ז'ילבר נקאש, בערבית: جيلبار النقاش, בצרפתית: Gilbert Naccache, 15 בינואר 1939, תוניס – 26 בדצמבר 2020, תוניס) היה סופר ופעיל שמאל יהודי תוניסאי.

נקאש נולד בתוניס. היה חבר מייסד של תנועת "פרספקטיב", ארגון שמאל תוניסאי שפעל בשנות ה-60 וה-70. הוא נכלא ל-10 שנים על הפעילות האופזוציונית שלו והיותו פעיל פוליטי. בכלא כתב את ספרו המפורסם "קריסטל" על נייר סיגריות. בהמשך המשיך וכתב כמה ספרים נוספים, כולל תיאור מפורט של חווית הכלא שלו. הוא תמך בזכויות הפלסטינים ונותר ביקורתי כלפי ישראל עד מותו. נקאש היה פעיל בחברה האזרחית בתוניסיה לאחר מהפכת 2011 והעיד בפני ועדת האמת והכבוד.

נפטר, בן 81, בפריז, ונקבר בבית הקברות היהודי בורג'ל בתוניס.

== ספריו ==
<div class="mw-content-ltr">
* Cristal : recit, Tunis : Editions Salammbo, 1982
* Qu’as-tu fais de ta jeunesse? Itinéraire d’un opposant au régime de Bourguiba (1954-1979), suivi de: récits de prison, Tunis et Paris: Mots Passants, 2009
* Le ciel est par-dessus le toit: nouvelles, contes et poèmes de prison et d’ailleurs, Paris: Editions du cerf, 2005
</div>

==קישורים חיצוניים==

* [https://maki.org.il/נפטר-גילבר-נקאש-מהפכן-תוניסאי-ערבי-יה/ נפטר ג'ילבר נקאש – מהפכן תוניסאי ערבי-יהודי ואנטי-ציוני], באתר מק"י, 7 בינואר 2021
* חסן סלמאן, [https://www.mekomit.co.il/מת-גילבר-נקאש-יהודי-תוניסאי-שנאבק-נגד/ מת ג'ילבר נקאש, יהודי תוניסאי שנאבק נגד הציונות], באתר שיחה מקומית, 28 בדצמבר 2020

==הערות שוליים==

קטגוריה:פוליטיקאים יהודים תוניסאים
קטגוריה:סופרים יהודים תוניסאים
קטגוריה:אומנים יהודים שפעלו בארצות ערב
קטגוריה:ילידי 1939
קטגוריה:נפטרים ב-2020
קופריון

קופריון (שם מדעי: Koparion) הוא סוג של דינוזאור תרופוד מקבוצת הקלורוזאוריה שהשתייך למשפחת הטרודוניים. המאובנים של הדינוזאור התגלו ב-1993 בתצורת מוריסון יוטה על יד המונומנט הלאומי דינוזאור משרידים בודדים של השיניים. הסוג תואר ב-1994 בידי החוקרים דניאל צ'ור (Daniel Chure) וברוקס בריט (Brooks Britt) כשמשמעות שמו: "κοπάριον" - סכין כירורגית קטנה. הסוג מכיל מין יחיד - Koparion douglassi, הקרוי לכבוד החוקר ארל דאגלס.

הקופריון היה דינוזאור קטן יחסית שידוע רק משן מהלסת העליונה קצרה, מעוקלת וחזקה באורך 1.9 מ"מ וגובה 2 מ"מ והיא בעלת בסיסים נמוכים משוננים לאורכם, דבר המצביע על תזונה קרניבורית. עם זאת עקב גודלו הקטן כנראה שניזון רק מטרף קטן של זוחלים או חרקים.

דינוזאור זה היה מבין הראשונים שבטרודוניים הידועים והיה קדום אף מהארכיאופטריקס, ראשון העופות. דבר זה יכול להצביע על קשר בין הטרודונים לבין אבולוצית העופות, מאחר שאולי הארכיאופטריקס התפתח מצאצאיו והוא מבין החברים הקדומים ביותר בקבוצה דיינוניכוזאוריה, לצד ממצאים מאובנים לא מזוהים של טרודונאי מסין.

==קישורים חיצוניים==

==הערות שוליים==

קטגוריה:טרודוניים
קטגוריה:דינוזאורים שחיו ביורה עליון באמריקה הצפונית
פסגות האפוקליפסה

פסגות האפוקליפסה או פסגות אפוקליפסה או פסגות אפוקליפס (באנגלית: Apocalypse Peaks; מילולית: פסגות אחרית הימים) הן רכס גבעות באזור חוף פנל של ארץ ויקטוריה שבאנטארקטיקה.

הגבעות ממוקמות ממזרח לרכס וילט, בין עמק בארוויק, לבין עמק בולהאם.

שיא גובהן של הגבעות 2,360 מטרים מעל פני הים.

== היסטוריה ==
=== מקור השם ===

שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

זהן שם תאורי - הרכס נקרא כך, מאחר שבין הגבעות יש מדרונות דרדרת, אשר הזכירו לאנשי המשלחת את ארבעת פרשי האפוקליפסה.

אפוקליפסה
אפוקליפסה
אסיצרטופס

אסיצרטופס (שם מדעי: Asiaceratops; מילולית: "פרצוף מקורנן אסייתי") הוא סוג של דינוזאור ממשפחת הלפטוצרטופסיים אשר חי במשך הקרטיקון שלפני 125 עד 99 מיליון שנה מזמננו במזרח אסיה כשהממצאים שלו התגלו במונגוליה ובסין. לא כל החוקרים מכירים בסוג זה וחלק משייכים אותו לסוג הקרוב, מיקרוצרטוס.

דינוזאור זה נקרא ב-1989 בידי החוקרים לב נסוב (Lev Nesov), ל. פ. קזנישקינה (L.F. Kaznyshkina) וגנאדי אולגביץ' צ'רנפנוב (Gennadiy Olegovich Cherepanov) על סמך מאובנים חלקיים שהגיעו מסין ומונגוליה שכללו חלקי גולגולת, שיניים, עצמות שוקית וצלעות, אשר שויכו למין Asiaceratops sulcidens (במקור נחשב למיקרוצרטוס). ממצאים מאוזבקיסטן כללו שרידי שיניים, חלקים מהגולגולת ועצמות מפורקות שונות. ממצאים אלה שויכו למין Asiaceratops salsopaludalis. עם זאת טיב הממצאים הנמוך הוביל חוקרים רבים לסווג את הסוג למוטל בספק.

הדינוזאור המתואר היה בעל עטרה קצרה, מקור עבה כשל תוכי שהסתיים בבליטות שיניים, אשר עזרו לו לרעות מהצמחייה ששרעה במשך הקרטיקון: שרכים, ציקסיים ומחטניים שונים.

==קישורים חיצוניים==

קטגוריה:לפטוצרטופסיים
קטגוריה:דינוזאורים שחיו בקרטיקון באסיה
קטגוריה:טקסונים שנויים במחלוקת
הולסנפס

הולסנפס (שם מדעי: Hulsanpes) הוא סוג של דינוזאור ממשפחת הדרומאוזאוריים אשר התקיים במשך הקרטיקון העליון של מונגוליה לפני 75 עד 72 מיליון שנה מזמננו. 

== מאפיינים ==
דינוזאור זה התגלה במחצבי מאובנים בתצורות ברון גויוט שבמדבר גובי במונגוליה והוא תואר ב-1982 מממצא אחד של שלם לא מושלם, שכנראה השתייך לפרט צעיר, בידי החוקרת הפולנית הלצ'קה אוסמולסקה . שם הדינוזאור ניתן מהמילה: "Khulsan pes" כלומר: "רגל בסיס הולצן (Khulsan)".

הממצאים שלו כללו שרידים של אחורי הגולגולת וכן שרידי עצמות מסרק וגפיים תחתונות בודדות שהארוכה שבהם הגיע לאורך 39 מ"מ. לא ברור כיצד חי אך ייתכן שדמיונו להלצ'קרפטור ומיקומם של גפיו הזכיר תנועה בדומה לאווזאים מודרניים ואולי הדינוזאור היה מותאם לצלילה מהירה במקווי מים. ככל הנראה הדינוזאור גם היה מכוסה נוצות. 

הוא התקיים לאורך הנהרות הקדומים במונגוליה של הקמפן שלפני 75 עד 72 מיליון שנה מזמננו ואולי ניזון מדגים ויצורי מים דומים.

==קישורים חיצוניים==

קטגוריה:בעלי חיים שתוארו ב-1982
קטגוריה:טקסונים שתוארו בידי הלצ'קה אוסמולסקה
קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
Willow Weep for Me

"Willow Weep for Me" (בעברית: "ערבה בוכה בשבילי") הוא שיר פופולרי שנכתב והולחן בשנת 1932 על ידי אן רונל. תבנית השיר היא AABA.<ref name="TZ2">Zimmers, Tighe, E. (2009). Tin Pan Alley Girl: A Biography of Ann Ronell. McFarland. pp. 19-22.</ref>

רונל ציינה כי את ההשראה לשיר קיבלה בתקופה בה למדה במכללת רדקליף. היא התבוננה על עצי הערבה בגינת המכללה והחליטה לכתוב עליהם שיר.<ref name="Gioia2"></ref>

תחילה כל חברות ההוצאות לאור מאנו לפרסם את השיר בפורמט מסחרי מכמה סיבות. ראשית הוגש "Willow Weep for Me" על ידי סול בורנשטיין לחברות בהקדשה עבור אירווינג ברלין. אולם במקור רונל הקדישה את השיר לג'ורג' גרשווין, איתו התיידדה בתקופה בה למדו יחד ברדקליף. כשחפצה נפשה של רונל לפרסם את השיר חברות ההוצאה לאור סירבו לשנות את ההקדשה. שנית "Willow Weep for Me" היה שיר שנכתב על ידי אישה. בתקופה בה חיה תחום העיסוק של רונל היה מיועד לגברים בלבד.<ref>The New Real Book (1988). Sher Music. p. 406.</ref>

== גרסאות נוספות ==
"Willow Weep for Me" ידוע בעיקר כסטנדרט ג'אז, לאחר שהוקלט לראשונה על ידי טד פיו ריטו באוקטובר 1932 ועל ידי פול ווייטמן בחודש שלאחר מכן. שניהם הפכו ללהיטי רדיו בסביבות דצמבר 1932.<ref name="Gioia"></ref> בשנות ה-50 פורסמו גרסתם של סטן קנטון וג'ון קריסטי .<ref name="Gioia" />

בשנת הקליט זמר הג'אז המפורסם, טוני בנט, גרסת כיסוי לשיר, שנכללה באלבום <nowiki></nowiki>Tony Bennett on Holiday<nowiki></nowiki>. גרסה זו בוצעה בסגנון אקוסטי ושקט, בניגוד לגרסה המקורית והקצבית של השיר.

זה היה להיט גדול עבור הצמד הבריטי צ'אד וג'רמי. בינואר 1965 גרסתם הגיעה למקום ה-15 בבילבורד הוט 100, ולמקום הראשון במצעד השירים העכשוויים למבוגרים.<ref></ref> הוא נכלל באלבום Yesterday's Gone שלהם ובאוספים רבים שיצאו לאור לאחר מכן.

=== גרסאות אחרות ===
* פול ווייטמן עם איירין טיילור (1932)
* סטן קנטון עם ג'ון כריסטי (1946)
* ארט טייטום (1949)
* בילי הולידיי - Lady Sings the Blues (1956)
* רד גרלנד - Groovy (1957)
* פרנק סינטרה - Frank Sinatra Sings for Only the Lonely (1958)
* וינטון קלי - Kelly Blue (1959)
* נינה סימון - The Amazing Nina Simone (1959)
* סם קוק - Mr. Soul (1963)<ref></ref>
* לנה הורן - Feelin' Good (1965)
* ג'ורג' בנסון - It's Uptown (1966)
* וס מונטגומרי - Willow Weep For Me (1969; פורסם לאחר מותו בשנת 1965)
* אוסקר פיטרסון והארי סוויטס אדיסון - Oscar Peterson and Harry Edison (1974)
* אטה ג'יימס -After Time

== מיקומי שיא ==
;פול ווייטמן

;טד פיו ריטו

;צ'אד וג'רמי

;קרמל קאבר

==קישורים חיצוניים==

== הערות שוליים ==

קטגוריה:שירי 1932
קטגוריה:שירי טוני בנט
קטגוריה:שירים באנגלית
קטגוריה:שירים על בכי
קטגוריה:שירים על עצים
רנדי טייט

רנדי טייט (באנגלית: Randy Tate; נולד ב-23 בנובמבר 1965) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת וושינגטון בשנים 1995–1997.

== ביוגרפיה ==
רנדי טייט נולד בעיירה קטנה במדינת וושינגטון וגדל בפרברי עיר סיאטל. הוא סיים לימודי קולג' עם התמחות באמנות. בשנת 1988 הוא סיים לימודי אוניברסיטה וקיבל תואר באמנות.

טייט היה פעיל במפלגה הרפובליקנית. בשנים 1989–1995 טייט כיהן בבית הנבחרים של מדינת וושינגטון. בעקבות מערכת בחירות של שנת 1994 הוא נבחר לבית הנבחרים של ארצות הברית. כבר אחרי שנתיים בתפקיד הוא לא הצליח להיבחר מחדש והפסיד לאדם סמית' תוך קבלת 47% מהקולות.

בהיותו בקונגרס, טייט היה נציג האגף השמרני של המפלגה. בין היתר הוא תמך בהצעת חוק שאוסרת למהגרים לא חוקיים לקבל ויזה במידה והם שוהים במדינה המעל לשנה.

לאחר סיום הכהונה טייט התמנה למנכ"ל ארגון נוצרי Christian Coalition אך כבר בשנת 1999 נאלץ לעזוב את התפקיד בלחץ מייסד הארגון פט רוברטסון.

רנדי טייט נשוי ומתגורר עם משפחתו בווירג'יניה.

== קישורים חיצוניים ==

* 
* [https://www.c-span.org/person/?37259/RandyTate סיכום פעילות פוליטית וסרטונים בהשתתפות רנדי טייט]

קטגוריה:בוגרי אוניברסיטת וושינגטון

קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-104 של ארצות הברית
קטגוריה:בוגרי אוניברסיטת מערב וושינגטון
קטגוריה:אמריקאים שנולדו ב-1965
נת'ניאל אטקינסון

נת'ניאל קיילב אטקינסון (באנגלית: Nathaniel Caleb Atkinson; נולד ב-13 ביוני 1999) הוא כדורגלן אוסטרלי המשחק בעמדת המגן הימני בהארטס ובנבחרת אוסטרליה.

==קריירה==
אטקינסון נולד בלונסטון, השוכנת בטסמניה שבאוסטרליה, והחל את הקריירה שלו בקבוצות נוער חובבניות מקומיות. בשנת 2016 הצטרף לקבוצת המילואים של מלבורן סיטי,<ref></ref> ולקראת סוף עונת 2016/207 החל להתאמן עם הקבוצה הבוגרת, ששיחקה בליגת העל האוסטרלית.<ref></ref>

הוא ערך את הופעת הבכורה שלו בקבוצה הבוגרת ב-1 באוגוסט 2017, בניצחון קבוצתו 2–0 על פנניסולה פאואר במשחק הגביע האוסטרלי.<ref></ref> ב-12 בינואר 2018 חתם על חוזהו המקצועני הראשון, כשחתם לשנתיים בקבוצה.<ref></ref>

בספטמבר 2020 חתם על חוזה לשנתיים בפרת' גלורי, אך חוזהו בוטל בהסכמה הדדית שלושה שבועות לאחר מכן בשל התפרצות מגפת הקורונה,<ref></ref> והוא חתם לשנתיים נוספות במלבורן סיטי.<ref></ref>

ב-24 בדצמבר 2021 חתם על חוזה לשלוש עונות וחצי בהארטס מליגת העל הסקוטית, חוזה שנכנס לתוקף ב-10 בינואר 2022.<ref></ref>

===קריירת נבחרות===
אטקינסון שיחק בנבחרות הצעירות של אוסטרליה,<ref></ref> וב-2019 היה אחד מארבעה שחקנים שהושעו מהנבחרת עד גיל 23 בשל התנהגות לא מקצועית.<ref></ref>

בקיץ 2021 השתתף עם הנבחרת האולימפית באולימפיאדת טוקיו, בה לא עברה הנבחרת את שלב הבתים.

הוא זומן לראשונה לסגל הנבחרת הבוגרת במרץ 2022, לקראת משחקי מוקדמות מונדיאל 2022,<ref></ref> וערך את הופעתו הראשונה ב-29 במרץ 2022, בהפסד 0–1 ל. ב-13 ביוני 2022 פתח בהרכב ושיחק 91 דקות במשחק פלייאוף העלייה למונדיאל 2022, בו ניצחה נבחרתו 5–4 את בפנדלים.

נכלל בסגל נבחרת אוסטרליה לטורניר מונדיאל 2022.

נכלל בסגל נבחרת אוסטרליה לטורניר גביע אסיה 2023.

==קישורים חיצוניים==

==הערות שוליים==

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:כדורגלני מלבורן סיטי
קטגוריה:כדורגלני הארטס
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:אוסטרלים שנולדו ב-1999
קטגוריה:כדורגלנים אוסטרלים באולימפיאדת טוקיו (2020)
כדור תותח

[[תותח הצאר, עם כדורי תותח במשקל 2 טון כל אחד למרגלותיו]]
כדור תותח הוא קליע עגול מחומר מוצק שאינו כולל מטען נפץ, שנועד לשיגור מכלי ירייה - רובה או תותח. כיום ירי כדורי תותח נעשה כתחביב ולהדגמות, על ידי חובבי כלי נשק היסטוריים.

== מבנה ==
לכדורי תותח צורה של כדור שקוטרו קטן במעט מקוטר קדח הקנה ממנו הוא נורה. כדורי תותח נורים מקנה חלק קדח בלבד.
=== חומרים ===
כדורי התותח הראשונים היו עשויים אבן, אך עם ההתקדמות באיכות אבק השריפה הוחלפו כדורי האבן בכדורי ברזל יצוק. חומר נוסף ששימש להכנת כדורי תותח הוא עופרת.

== שימושים ==
כדורי תותח שימשו כתחמושת מדויקת כנגד ספינות וביצורים, וכן כנגד כוחות גדולים בשדה הקרב. 

בשדה קרב יבשתי, ירייה מדויקת של כדור תותח לעבר ריכוזי כוחות גרמה לנפגעים רבים. הכדור עבר במהירות דרך הכוחות תוך שהוא מקפץ על הקרקע ופוגע בכל הנקרה בדרכו מבלי להעצר. גם החטאה קרובה של הכדור עדיין יכלה לגרום לפציעות.

בירי על ביצורים יכלו כדורי תותח מברזל לבקע בקלות חומות אבן. באיטליה, פותחו מצדי כוכב על מנת להתמודד עם יכולת זו.

ירי על ספינות עשויות עץ ביקע את גוף הספינה וחולל נזקים כבדים תוך מעבר הכדור דרכה. עם זאת, ברוב המקרים פגיעה של כדור תותח אחד לא הספיקה להטבעת ספינת מלחמה.

== עקרון פעולה ==
עקרון הפעולה של כדורי התותח היה ניצול האנרגיה הקינטית המוקנית להם בירייה על מנת להרוס את מטרתם. 
 
טכניקה מתקדמת של שימוש בכדורי תותח הייתה חימום מקדים של הכדורים לטמפרטורה גבוהה. שיטה זו הייתה יעילה במיוחד כנגד ספינות ומבני עץ שכן בנוסף לנזק הפגיעה המטרה גם הוצתה.

כדור תותח חייב להיות קטן מקדח הקנה, שאחרת עלול הכדור לסתום את הקנה ולהביא לפיצוצו. כתוצאה מכך, במהלך ירייה הכדור "משתקשק" בקנה, וגורם לו לצאת מכיוון לקראת היריה הבאה. על מנת להימנע מבעיה זו פותח השימוש במנעלים ובמעטפות ניתקות אחרות לציפוי הכדור.

== ראו גם ==
* קלע שרשרת

== קישורים חיצוניים ==

קטגוריה:תותחים
קטגוריה:תחמושת ארטילרית
קטגוריה:טכנולוגיות מיושנות
גונסאלס

גונסאלס (זו ההגייה המקורית, מספרדית: González), וכן גונזאלס וגונזלס הוא שם משפחה נפוץ בקרב דוברי ספרדית, שמשמעותו "בנו של גונסאלו" (Gonzálo). נכון לשנת 2006 הוא היה שם משפחתם של 2.08% מתושבי ספרד (שני רק ל), ובמקסיקו ובצ'ילה היה הנפוץ ביותר.

קטגוריה:שמות משפחה
קטגוריה:שמות משפחה ספרדיים
קטגוריה:שמות משפחה פטרונימיים
אנצאר (מחנה מעצר)

ממוזער
ממוזער
ממוזער
אנצאר היה מחנה מעצר שהקימה ישראל בשנת 1982 בדרום לבנון. המחנה פעל עד לשנת 1985 ובשיאו, הכיל כ-7,000 עצורים.

==רקע==
בתחילת מלחמת לבנון הועברו עצירים חשודים בחברות באחד מארגוני הטרור למחנה מעצר ליד ראש הנקרה. אולם, פרקליטות המדינה הודיעה לרמטכ"ל רפאל איתן כי צעד זה נוגד את החוק הבינלאומי וכי יש לעצרם במתקן כליאה בלבנון. כתוצאה מכך חיפש צה"ל מקום שנראה רחב דיו, לא רחוק מאחד מכבישי הרוחב, שלא נשלט על ידי הרים ולא מוקף אוכלוסייה פלסטינית, ובחר בציר ג'יה–נבטיה, שנחשב ידידותי באותו הזמן.

==המחנה==
מחנה אנצאר היה ממוקם על הציר שיוצא מנבטיה לכיוון מערב, בין הכפר א-דוויר לכפר אנצאר . המתקן היה בנוי מאוהלים מוקפים גדר וסוללות עפר. האבטחה נעשתה על ידי חיילי מילואים שישבו במגדלי שמירה סביב הגדרות. במחנה ישבו גם מפקדה גזרתית ופלוגות בתעסוקה שביצעו פעילות בגזרה.

לאחר שהתגלו מנהרות שהאסירים חפרו, פונו האסירים למחנה חדש עם צריפים ומערכות מים וביוב מסודרות, הובאו יחידות אבטחה ברמה גבוהה, הונהגו מסדרים ופשיטות ואף מכשירים לאיתור חפירות. המחנה עצמו סודר ונכבש באספלט, על מנת למנוע חפירת מנהרות. הוצבו בו אוהלים חדשים ומגדלי שמירה, ונבנו גדרות חדשות וקו עצירה צהוב, אותו אסור היה לחצות, כמטר אחד מגדר המכלאה. נגמ"שים ביצעו את הסיורים בין המכלאות השונות.

ב-23 בנובמבר 1983, בעקבות עסקת השבויים עם הפת"ח (עסקת "זמירות חדשות"), פונה הכלא ונסגר זמנית. כמה שבועות לאחר מכן, החל מתקן המעצר לפעול מחדש והועברו אליו עשרות חשודים שנתפסו בפעילות טרוריסטית כנגד חיילי צה"ל. ב-2 באפריל 1985 פונו 1200 אסירים ביטחוניים שהיו כלואים בו לכלא עתלית בישראל, 600 נוספים שוחררו למחרת לכפריהם בדרום לבנון והכלא נסגר.

עם הפינוי לרצועת הביטחון, נחרש המתחם על ידי דחפורים.

==קישורים חיצוניים==
* [https://www.youtube.com/watch?v=pJVu2mAKIt0 כאן דוקו | אנצאר - מחנה השבויים, הראשון והאחרון, שהקימה מדינת ישראל בשטח לבנון]

==הערות שוליים==

קטגוריה:רצועת הביטחון
קטגוריה:מעצר
אחמד שאה, סולטאן מלאקה

אָחְמֵד שָאַה אִבְּן אֵל-מָרְהוּם סוּלְטָאן מָחְמוּד שָאַה (נפטר ב-1513) היה האחרון שבסולטאני מלאקה, ובמהלך שלטונו שארך שנתיים חרבה הסולטנות.

אחמד שאה עלה לשלטון בשנת 1511, אחרי שאביו, מחמוד שאה, נמלט לפהאנג תוך ניסיון לגייס סיוע סיני נגד הפורטוגזים שתקפו את הסולטנות והצליחו לכבוש אותה זמן קצר לאחר מכן. עם זאת, מחמוד שאה המשיך לקבל את היחס של סולטאן מלאקה. לפי מחקר, אחמד שאה מונה לשליט באופן לא רשמי כדי לאפשר לאביו לברוח יחד עם טון טג'ה והאנג טואה לאוקיינוס ההודי.

אחמד שאה נחשב לבלתי כשיר לכהן כסולטאן, והוא נהרג ב-1513 כשאביו, מחמוד שאה, ניסה להשתלט מחדש על הסולטנות ולשחרר אותה משלטון פורטוגל. עם זאת, בגלל שהסולטנות כבר חרבה, מחמוד שאה נחשב לטוען לכתר.

== האגדה של פיוטרי גוננג לדאנג ==
הסולטאן אחמד שאה היה מעורב במיתוס על סולטאן מלאקה ששמע על יופייה של נסיכה שמימית שגרה בהר לדאנג ורצה להתחתן איתה, אך היא הציבה בפניו שבעה תנאים בלתי אפשריים. בין התנאים שהיא הציבה לו הייתה קערת דמו של הסולטאן. התנאים הוצבו כדי לבחון את אהבת הסולטאן כלפיה, אך היא ידעה שהם בלתי אפשריים מפני שהבקשה האחרונה הייתה קשה במיוחד מאחר שלסולטאן היה בן יחיד.

גרסאות מסוימות טוענות שהסולטאן לא הצליח למלא אף בקשה, בעוד אחרות סוברות שהוא מילא את ששת התנאים הראשונים, ובכך גרם לחורבן הסולטנות. לפי גרסה אחרת, אחמד שאה שנרצח על ידי אביו הוא הבן שאת דמו ביקשה הנסיכה.

== קישורים חיצוניים ==
* 
* 

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:נפטרים ב-1513
יוני סטויאנוב

יואן "יוני" סטויאנוב (בבולגרית: Йоан "Йони" Стоянов; נולד ב-22 במאי 2001) הוא כדורגלן בולגרי-ישראלי, המשחק בעמדת המגן ימני והקשר הקדמי בהפועל באר שבע מליגת העל ובנבחרת בולגריה.

==שנותיו המוקדמות==
יואן סטויאנוב נולד בפלובדיב שבבולגריה ליוליה וסטויאן סטויאנוב. הוא עלה לישראל בגיל שנתיים עם אמו והוריה, וגדל בתל אביב. אביו הצטרף למשפחה לאחר כמה שנים. בגיל שש הוריו התגרשו ואביו חזר לבולגריה.
==קריירת מועדונים==
סטויאנוב החל את דרכו בהפועל הרצליה בבוגרים, ולו הופעה אחת במדיה בליגה א' ב-2020. ב-27 בדצמבר 2020 עבר להפועל כפר סבא מליגת העל, ולאחר תום חצי העונה שנותרה, ירד עמה לעונה שלמה בליגה הלאומית (2021/2022).

ב-21 ביוני 2022 חתם לארבע עונות בהפועל באר שבע מליגת העל, תמורת 650 אלף שקל ששולמו לקבוצתו הקודמת הפועל כפר סבא, על ההעברה. ב-31 באוגוסט 2022, ערך את הופעת הבכורה שלו בהפועל באר שבע, במחזור הראשון של ליגת העל מול מ.ס. אשדוד, בהפסדה הביתי של הפועל באר שבע 1–2.<ref></ref>

ב-21 בספטמבר 2022 עבר בהשאלה מהמחזור השני ועד לתום העונה לסקציה נס ציונה מליגת העל.

ב-2 באוקטובר 2022 ערך את הופעות הבכורה שלו בסקציה נס ציונה, במסגרת המחזור ה-6 לעונת 2022/2023 בליגת העל בכדורגל, בהפסד 2–0 לבני סכנין.

ב-5 בנובמבר 2022 כבש את שער הבכורה שלו בליגת העל ובמדי סקציה נס ציונה, בתיקו 1–1 מול מכבי תל אביב, במסגרת המחזור האחד-עשר.

ב-1 ביולי 2023 סטויאנוב חזר מן ההשאלה, ושב לשחק במדי הפועל באר שבע מליגת העל, לאחר שהוא וסקציה נס ציונה ירדו ליגה בתום העונה הקודמת.

== נבחרות בולגריה ==
ב-2 בנובמבר 2021, זומן סטויאנוב לראשונה לנבחרת הצעירה של בולגריה עד גיל 21, לקראת משחקי מוקדמות היורו לנבחרות צעירות עד גיל 21 לשנת 2023, מול הולנד הצעירה ומול מולדובה הצעירה. ב-2021 סטויאנוב ערך את הופעת הבכורה שלו בנבחרת בולגריה עד גיל 21 במשחקה מול הנבחרת ההולנדית עד גיל 21. לזכותו 6 הופעות במדי הנבחרת הבולגרית הצעירה.

ב-23 בספטמבר 2022, סטויאנוב ערך את הופעת הבכורה שלו בנבחרת בולגריה הבוגרת כשנכנס כמחליף בדקה ה-60 מול גיברלטר, במסגרת דרג ג' (מתוך ארבעה דרגים) בליגת האומות של אופ"א 2022/2023.

== תארים ==
;הפועל באר שבע
* אלוף האלופים: 2022
;תארים אישיים
* תגלית העונה של ליגת העל מטעם אתר ONE וארגון שחקניות ושחקני הכדורגל בישראל: 2022/2023

== קישורים חיצוניים ==

==הערות שוליים==

קטגוריה:כדורגלנים בולגרים
קטגוריה:כדורגלנים ישראלים
קטגוריה:מגני כדורגל בולגרים
קטגוריה:קשרי כדורגל בולגרים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:פלובדיב: כדורגלנים
קטגוריה:תל אביב-יפו: כדורגלנים
קטגוריה:כדורגלני הפועל הרצליה
קטגוריה:כדורגלני הפועל כפר סבא
קטגוריה:כדורגלני הפועל באר שבע
קטגוריה:כדורגלני סקציה נס ציונה
קטגוריה:ישראלים ילידי בולגריה
קטגוריה:עולים בשנות ה-2000
קטגוריה:כדורגלני נבחרת בולגריה
קטגוריה:ישראלים שנולדו ב-2001
קטגוריה:בולגרים שנולדו ב-2001
הסופר קאפ האירופי 2016

הסופר קאפ האירופי 2016 היה המהדורה ה-41 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו שני המועדונים הספרדים ריאל מדריד, הזוכה בליגת האלופות 2015/16, וסביליה, אלופת הליגה האירופית 2015/16.<ref></ref>

הוא שוחק באצטדיון לרקנדל בטרונדהיים, נורווגיה, ב-9 באוגוסט 2016.<ref name="2016 host"></ref> ריאל מדריד ניצחה במשחק 3–2 לאחר הארכה וזכתה בתואר הסופר קאפ האירופי השלישי שלה.<ref></ref>

== מיקום ==
[[אצטדיון לרקנדל בטרונדהיים אירח את המשחק.]]
אצטדיון לרקנדל הוכרז כמיקום הסופי של הסופר קאפ האירופי 2016 בישיבת הוועד הפועל של אופ"א בניון, שווייץ, ב-18 בספטמבר 2014. זה היה הגמר הראשון של אופ"א ששוחק בנורווגיה.<ref></ref>

אצטדיון לרקנדל נפתח כאצטדיון רב-תכליתי ב-10 באוגוסט 1947, כאצטדיון הכדורגל והאתלטיקה הראשי בטרונדהיים. זהו האצטדיון הביתי של רוזנבורג. האצטדיון יכול להכיל 21,166 צופים, מה שהופך אותו לאצטדיון הכדורגל השני בגודלו בנורווגיה.

== קבוצות ==
{| class="wikitable"
!קבוצה
!העפלה
!השתתפויות קודמות (מודגש מציין זכייה)
|-
| ריאל מדריד
|הזוכה בליגת האלופות 2015/16
|4 (1998, 2000, 2002, 2014)
|-
| סביליה
|הזוכה בליגה האירופית 2015/16
|4 (2006, 2007, 2014, 2015)
|}
זה היה הסופר קאפ האירופי השלישי ברציפות שכלל רק קבוצות ספרדיות והרביעי בסך הכל. <ref></ref> <ref></ref>

== משחק ==
=== סיכום ===
השחקנים שפתחו בגמר ליגת האלופות 2016, טוני קרוס וגארת' בייל, החמיצו את המשחק עם פציעות.<ref></ref> בדקה ה-21' מרקו אסנסיו כבש את השער הראשון של ריאל מדריד עם נגיחה מ-25 מטרים לפינה השמאלית העליונה של הרשת. פרנקו ואסקס השיג את שער השוויון בדקה ה-41' כשכבש ברגל שמאל בתוך הרחבה. <ref></ref> סביליה קיבלה פנדל בדקה ה-72', כאשר סרחיו ראמוס הכשיל את ויטולו ברחבה. יבהן קונופליאנקה כבש את הפנדל בבעיטה נמוכה משמאל שהטעתה את השוער, קיקו קאסייה. שלוש קדות בתוך תוספת הזמן, סרחיו ראמוס השווה את התוצאה ושלח את המשחק להארכה כשכבש משני מטרים לאחר כדור רוחב של לוקאס ואסקס מצד ימין.<ref> </ref> ארבע דקות בתוך תוספת הזמן הורחק טימותי קולודזייצ'ק בכרטיס צהוב שני בעקבות עבירה על לוקאס ואסקס. לאחר מכן, סרחיו ראמוס התכופף נמוך כדי להבקיע את השער השני שלו, אבל השער נפסל בגלל משיכה במגן סביליה, עאדל ראמי. בדקה ה-119' דני קרבחאל פרץ לרחבה אחרי ריצה ארוכה בצד ימין וכבש כשהקפיץ את הכדור עם החלק החיצוני של רגל ימין מעל השוער.<ref></ref>

=== פרטים ===
הזוכה בליגת האלופות הייתה הקבוצה "הביתית" למטרות אדמיניסטרטיביות.<ref name="regulations"></ref>
{| class="wikitable"
|חוקי המשחק:
* זמן רגיל - 90 דקות
* 30 דקות הארכה במידת הצורך
* דו-קרב פנדלים אם התוצאה עדיין שוויון
* שנים עשר מחליפים רשומים
* מקסימום שלושה חילופים, ועוד אחד נוסף בתוספת הזמן
|}

== ראו גם ==
* הסופר קאפ האירופי 2014
* גמר ליגת האלופות 2016
* גמר הליגה האירופית 2016

== הערות שוליים ==

קטגוריה:משחקי הסופר קאפ האירופי
קטגוריה:סביליה (כדורגל)
קטגוריה:ריאל מדריד
קטגוריה:טרונדהיים: ספורט
קטגוריה:2016 בספורט
קטגוריה:תחרויות ספורט בנורווגיה
גור רוזנבלט

גור רוזנבלט (נולד ב-5 ביולי 1973) הוא סמנכ״ל במשרד החינוך העומד בראש מנהל חברה ונוער, בנוסף רוזנבלט הוא אלוף-משנה במילואים בצה"ל המפקד על חטיבת החי"ר הצפונית של פיקוד העורף.

== ביוגרפיה ==
עם גיוסו לצה"ל שובץ רוזנבלט בחטיבת גולני בגדוד 51, ועבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ולקח חלק בלחימה בדרום לבנון. לאחר שחרורו, בשנים 1997–2006, שירת כמפקד מחלקה בגדוד 9208 שבחטיבת הנגב. לאחר מכן שימש כמפקד פלוגה בגדוד, בין היתר בלחימה בעזה במבצע עופרת יצוקה. בשנים 2012–2017 שימש כמפקד גדוד 9208, בין היתר במהלך מבצע צוק איתן. בשנים 2018–2020 שימש כסגן מפקד חטיבת הנגב. ולאחר מכן עבר לפיקוד העורף ושימש כסגן מפקד נפת הרטוב. בשנת 2022 מונה למפקד חטיבת החי"ר הצפונית.

רוזנבלט, עורך דין בהשכלתו, סמנכ"ל משרד החינוך, תחילה שימש כאחראי על מינהל רישוי בקרה ואכיפה וכממונה בחוק על המעונות במדינת ישראל. בשנת 2023 עבר לתפקיד סמנכ"ל נוסף ועומד בראש מינהל חברה ונוער במשרד.<ref></ref>

==קישורים חיצוניים==
; מפרי עטו:
* [https://www.maarachot.idf.il/2016/גיליונות/מערכות-465/מי-יפקד-על-חטיבות-המילואים/ מי יפקד על חטיבות המילואים?], מערכות, גיליון 465–466, יוני 2016

== הערות שוליים ==

קטגוריה:אלופי-משנה בצה"ל
קטגוריה:מפקדי חטיבות חי"ר במילואים
קטגוריה:עובדי משרד החינוך, התרבות והספורט
קטגוריה:בוגרי ישיבת נחלים
קטגוריה:בוגרי המכללה האקדמית הרצוג
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1973
ג'ני אברהמסון

ג'ני אברהמסון (בשוודית: Jennie Abrahamson; נולדה ב-28 במאי 1977) היא זמרת פופ וכותבת שירים שוודית. נולדה בקרבת אומאו שבצפון שוודיה, ומתגוררת כיום ברובע סודרמאלם (Södermalm) בסטוקהולם.

== קריירה ==
אברהמסון החלה את קריירת השירה שלה באומאו עם להקת פדינגטון. היא עבדה עם אמנים שונים וניגנה במספר להקות מוזיקליות, כלהקת הטריפ-הופ Heed, להקת הקאנטרי רוק יוקון AKB. לאחר שניגנה בלהקות שונות ושיתפה פעולה עם אמנים מתחלפים אחרים, היא החלה בקריירת סולו בשוודיה בשנת 2006. בתמיכת חברותיה פריסקה וילג'ור ואן ברון, הקימה אברהמסון חברת תקליטים משלה בשנת 2007. יחד עם בן זוגה הוותיק יוהנס ברגלונד, היא גם מנהלת אולפן מוזיקה בסטוקהולם. עם פיטר גבריאל היא יצאה לסיבוב הופעותב-"Back to Front - So-Tour" שלו בשנים 2013 ו-2014 יחד עם לינאה אולסון כזמרת פתיחה ורקע בצפון אמריקה ובאירופה. במהלך סיבוב ההופעות הזה, ביצעה את חלקה של קייט בוש בשיר "Don't Give up".

== דיסקוגרפיה ==
מאז 2006 הקליטה אברהמסון חמישה אלבומי סולו, מהם הצליחו מספר סינגלים בשוודיה, גרמניה וצרפת.

=== אלבומים ===
* אורות (2007)
* בעוד השמש עדיין זורחת והשמיים בהירים (2009)
* צליל הלב הפועם שלך (2011)
* מזל תאומים (2014)
* היפוכים (2017)

=== מהדורות בודדות ===
* תוכנית לייט נייט (מתוך "כשהשמש עדיין זורחת" והשמיים בוהקים) (2009)
* קשה להגיע (מתוך "צליל הלב הפועם שלך") (2011)
* שעת הזאב (מתוך "צליל הלב הפועם שלך") (2011)
* "המלחמה" (2014)
* "בטוח הלילה" (2017)
* "הדברים האהובים עלי" (2018)

==קישורים חיצוניים==
ג'ון טקסטור

ג'ון טקסטור (באנגלית: John Textor; נולד ב-30 בספטמבר 1965) הוא איש עסקים ויזם אמריקאי, הבעלים של קרן ההשקעות ווינדקרסט העוסקת בתחום הטכנולוגיה ובעולם הבידור. משמש כבעלים של מועדון הכדורגל בוטפוגו הברזילאי, וכבעלים-שותף של מועדוני הכדורגל קריסטל פאלאס האנגלי ו-ר.ו.ד. מולנבק הבלגית.

==ביוגרפיו==
טקסטור נולד ב-1965, ובצעירותו היה מתחרה בסקייטבורד תחרותי.<ref></ref><ref></ref><ref></ref>

טקסטור היה בעלים של חברות רבות, בהן חברה העוסקת בקמעונאות המקוונת,<ref></ref> חברה שהפיקה עולם וירטואלי תלת-ממדי מרובה-משתמשים,<ref></ref> חברת שירות פיננסיים ובנקאות מקוונת,<ref></ref><ref name=":0" /> חברה המייצרת גלשני שלג<ref></ref> ועוד.

ב-2006 רכש את חברת האפקטים המיוחדים "Digital Domain",<ref></ref> שזכתה בשנת 2009 בפרס אוסקר לאפקטים הטובים ביותר על האפקטים בסרט "הסיפור המופלא של בנג'מין באטן".<ref></ref> החברה גם הפיקה את הסרט "המשחק של אנדר".<ref></ref><ref></ref> ב-16 באפריל 2012, במהלך פסטיבל קואצ'לה (Coachella Valley Music and Arts Festival) שבקליפורניה, הופיעה על במת הפסטיבל דמותו של שאקור כהולוגרמה בזמן הופעתם של הראפרים סנופ דוג ודוקטור דרה. Digital Domain, שיצרה את האפקטים המיוחדים להופעה, זכתה בעקבות כך בפרס הטיטניום בפסטיבל הפרסום בקאן.<ref name="vari2"></ref><ref name="washpost"></ref><ref name="Guard1"></ref><ref></ref><ref></ref>

ב-2020 רכש את שירות הסטרימינג "FuboTV", המתמקד בהזרמה של שידורי ספורט.<ref></ref><ref></ref><ref></ref><ref></ref>

באוגוסט 2021 רכש 40% ממועדון הכדורגל קריסטל פאלאס, המשחק בפרמייר ליג האנגלית.<ref></ref><ref name="CrystalPalaceTransfer"></ref><ref name="BuysStock"></ref><ref name="CPInvestment"></ref><ref name="CPStake"></ref><ref></ref><ref></ref> בינואר 2022 רכש 90% ממועדון הכדורגל בוטפוגו מליגת העל הברזילאית<ref></ref><ref></ref><ref></ref><ref></ref><ref></ref> ו-80% ממועדון הכדורגל הבלגי RWDM47 המשחק בליגה הבלגית השנייה.<ref name=":0"></ref><ref></ref> ביוני 2022 הודיעה אולימפיק ליון כי טקסטור ירכוש 66.5% מהמועדון, ובעתיד יוכל להגדיל את חלקו עד ל-88.5% מהמועדון.<ref></ref>

==קישורים חיצוניים==
* 

==הערות שוליים==

קטגוריה:בכירים בתעשיית המוזיקה האמריקאית
קטגוריה:בעלי קבוצות כדורגל
קטגוריה:בעלי קבוצות כדורגל באנגליה
קטגוריה:מפיקי קולנוע אמריקאים
קטגוריה:אמריקאים שנולדו ב-1965
בורחה סאנצ'ס

בורחה סאנצ'ס לבורד (בספרדית: Borja Sánchez Laborde; נולד ב-26 בפברואר 1996 באוביידו שבספרד) הוא כדורגלן ספרדי המשחק בעמדת הקשר הכנף בקבוצת ריאל אוביידו מהליגה הספרדית השנייה.

== קריירת מועדונים ==
סאנצ'ס גדל במחלקות הנוער של ריאל אוביידו ושל ריאל מדריד. הוא החל את הקריירה המקצוענית שלו בריאל מדריד קסטיליה, קבוצת המילואים של ריאל מדריד, ממנה הושאל לפואנלברדה ולקבוצות המילואים של מיורקה ושל ריאל אוביידו.

ב-13 ביולי 2018 חתם על חוזה קבוע בריאל אוביידו מהליגה הספרדית השנייה.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל אוביידו
קטגוריה:ספרדים שנולדו ב-1996
הלדר פריירה

הלדר ז'וזה קסטרו פריירה (בפורטוגזית: Hélder José Castro Ferreira; נולד ב-5 באפריל 1997 בפאפה שבפורטוגל) הוא כדורגלן פורטוגזי המשחק בעמדת הקשר הכנף בקבוצת פאסוס די פריירה מליגת העל הפורטוגלית.

== קריירת מועדונים ==
פריירה גדל במחלקות הנוער של פאפה, ויטוריה דה גימארייש, בנפיקה ליסבון וסנדיננסש. בשנת 2015 החל לשחק בוויטוריה דה גימארייש ב', קבוצת המילואים של ויטוריה דה גימארייש, במסגרת הליגה הפורטוגלית השנייה. ב-5 באוגוסט 2017 ערך את הופעת הבכורה שלו בקבוצה הבוגרת של המועדון, בהפסד 3-1 לבנפיקה ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגת העל הפורטוגלית, בניצחון 3-2 על צ'אווס במסגרת המחזור הראשון לעונת . ב-11 בדצמבר הבקיע את שערו היחיד במדי הקבוצה, בניצחון 1-0 על פיירנסה במסגרת המחזור ה-14 בליגה. בסך הכל ערך פריירה 14 הופעות ליגה במדי המועדון.

ב-27 ביוני 2019 חתם פריירה על חוזה לשלוש עונות בפאסוס די פריירה מליגת העל הפורטוגלית. ב-18 באוגוסט ערך את הופעת הבכורה שלו במועדון, בהפסד 1-0 לסנטה קלרה במסגרת המחזור השני לעונת . ב-8 בדצמבר הבקיע את שער הבכורה שלו במועדון, בהפסד 3-2 לוויטוריה סטובל במסגרת המחזור ה-13 בליגה. בסך הכל ערך פריירה 97 הופעות ליגה במדי המועדון בשלוש העונות הראשונות שלו, והבקיע בהן תשעה שערים.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ויטוריה דה גימארייש
קטגוריה:כדורגלני פאסוס די פריירה
קטגוריה:פורטוגזים שנולדו ב-1997
פרדריק קלמנס

פרדריק קלמנס (באנגלית: Frederic Edward Clements; 16 בספטמבר 1874, לינקולן–26 ביולי 1945, סנטה ברברה) היה אקולוג אמריקאי בין מפתחי תאוריה של סוקצסיה.

== ביוגרפיה ==
פרדריק קלמנס נולד בעיירה לינקולן שבנברסקה. בשנת 1894 הוא סיים אוניברסיטת נברסקה–לינקולן ובשנת 1898 סיים עבודת תואר שלישי. בשנת 1899 הוא התחתן עם אדית גרטרוד קלמנס, גם היא דוקטור לבוטניקה ששיתפה איתו פעולה במחקרים. הוא החל ללמד באוניברסיטה ובשנת 1905 התמנה לפרופסור. בשנת 1907 הוא עבר למינאפוליס והתמנה לראש מחלקת בוטניקה באוניברסיטת מינסוטה.

בשנת 1917 קלמנס עבר למכון קרנגי למדע ועבד שם עד לשנת 1941. תחילה הוא התמנה למנהל תחום המחקר אך בהמשך לאור ביקורת על שיטות המחקר שלו ויחסים אישיים לא טובים מינוי זה נלקח ממנו. במהלך עבודתו במכון הוא ערך ניסויים רבים בתחנות מחקר בטוסון, סנטה ברברה ובקולורדו.

בשנת 1941 קלמנס פרש לגמלאות אך המשיך לעשות מחקרים בתחנת מחקר בסנטה ברברה.

על בסיס מחקריו וניסויי שטח קלמנס פיתח תאוריה של סוקצסיה. המונח "קליימקס" באקולוגיה שהוא תיאר ופיתח היה בין התאוריות המובילות באקולוגיה בתחילת המאה ה-20. בהמשך בעקבות ביקורת של ארתור טנסלי ומדענים נוספים שימוש בה פחת.

הספרים העיקריים שנכתוב על ידי קלמנס הם Plant Succession (1916) ו-Plant Indicators (1920).

קלמנס היה תומך של לאמארקיזם. במהלך שנות ה-20 של המאה ה-20 הוא ערך מספר ניסויים שהוכיחו לכאורה העברת תכונות חדשות של צמחים בתורשה. רק כעבור עשור הנושא הוכח תוך שימוש בתורת האבולוציה.

במהלך עבודתו קלמנס תיאר מספר רב לצמחים. אחד מהם Clementsia rhodantha נקרא על שמו.

== קישורים חיצוניים ==

* [https://web.archive.org/web/20121001002725/http://www.history.ucsb.edu/projects/westcampus/clements/bio.htm ביוגרפיה]
* [https://digitalcommons.unl.edu/cgi/viewcontent.cgi?article=1000&context=unsmaffil ביוגרפיה מפורטת של בני זוג קלמנס]
* 

== הערות שוליים ==

קטגוריה:אקולוגים
קטגוריה:בוטנאים אמריקאים
קטגוריה:בוגרי אוניברסיטת נברסקה–לינקולן
קטגוריה:סגל אוניברסיטת מינסוטה
קטגוריה:אמריקאים שנולדו ב-1874
קטגוריה:אמריקאים שנפטרו ב-1945